Осмаци, надам се да сте пратили данашњи час на РТС – у, а и претходно емитоване часове са темом природних ресурса и одрживог развоја. Уколико нисте, погледајте, а ваш задатак је да препишете ову лекцију у свеску и попуните табелу (прецртану, у свесци). Урађен задатак сликајте и пошаљите у ваш разред у гугл учионицу.

**Природни ресурси**

**Природни ресурси** (природна богатства) – представљају све оно што је потребно живим бићима за задовољење биолошких потреба; код људи и за технолошке, естетске потребе…

**Класификација ресурса**:

1. **Обновљиви**: жива бића и њихови производи

ваздух (ветар)

Сунчева енергија

Вода

1. **Необновљиви**: - енергенти (угаљ, нафта, земни гас)

- руде и минерали

- грађевински материјали

**Одрживи развој** подразумева употребу природних ресурса за задовољавање људских потреба у садашњости, уз обезбеђивање могућности њиховог обнављања и коришћења у будућности.

Одрживи развој је услов опстанка и напретка човечанства. Водећи рачуна о природним ресурсима, човек истовремено показује бригу за будуће генерације, јер им оставља могућност да подједнако уживају у плодовима природе.

**Еколошки отисак** – збир површина копна и запремина воде неопходних за задовољавање потреба људског друштва у одређеној држави. Означава се као број хектара по становнику.

**Реалан еколошки отисак** – показује колика је стварна потреба становника за ресурсима у некој држави.

**Расположиви еколошки отисак** показује колики су капацитети те државе.

У табели распоредите ресурсе према обновљивости (упишите обновљив/необновљив) и начину постанка (биотички/абиотички)

|  |  |  |
| --- | --- | --- |
| природни ресурс | обновљивост | начин постанка |
| Нафта |  |  |
| Ветар |  |  |
| Стене |  |  |
| Сунчево зрачење |  |  |
| Морски таласи |  |  |
| Жива бића |  |  |
| Угаљ  |  |  |
| Плима и осека |  |  |
| Руде метала |  |  |
| Земни гас |  |  |